《游海珠寺 其一》
明代·何孟伦

玻璃荡漾浴晴空，突出中流见梵宫。绿荫周遭烟树杳，黄湾迢递海潮通。

光涵南极摇星纬，影动波心起卧龙。回首沧江明月上，满天秋色磬声中。

作者简介：何孟伦，字慎明。新会人。明世宗嘉靖二十年（一五四一）探花。初授鄞县令，改知建宁县。复令新昌，擢户部主事，转郎中。后擢浙江督学副使，未赴卒。著有《五代文选注》、《八代文汇》、《馀閒剩语》等。清道光《广东通志》卷二七九有传。